ai4bharat/Pralekha huggingface dataset:
रेल्वे मंत्रालय
क्लोन ट्रेन योजना
नवी दिल्ली, 30 जुलै 2021
कोविड -19 महामारीचा प्रसार रोखण्यासाठी भारतीय रेल्वेने 23 मार्च 2020 पासून सर्व नियमित प्रवासी गाड्या स्थगित केल्या आहेत. सध्या, राज्य सरकारांनी व्यक्त केलेल्या चिंता आणि जारी केलेल्या सूचना तसेच आरोग्यविषयक मार्गदर्शक सूचना लक्षात घेऊन फक्त विशेष गाड्या चालवल्या जात आहेत.
भारतीय रेल्वे या विशेष गाड्यांची उपलब्धता आणि प्रतीक्षा यादीच्या स्थितीवर लक्ष ठेवून आहे आणि जिथे वाहतुकीची मागणी जास्त आहे अशा मार्गावर “क्लोन ट्रेन” चालवत आहे. 26.07.2021 पासून 22 क्लोन रेल्वे गाड्या चालवल्या जात आहेत.
रेल्वे, दळणवळण आणि इलेक्ट्रॉनिक तसेच माहिती तंत्रज्ञान मंत्री अश्विनी वैष्णव यांनी आज राज्यसभेत एका प्रश्नाच्या लेखी उत्तरात ही माहिती दिली.
S.Tupe/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 183
वाणिज्य आणि उदयोग मंत्रालय
भारत-आखाती सहकार्य परिषदेने  दोन्ही राष्ट्रांमधील मुक्त व्यापार करार  वाटाघाटी पुन्हा सुरू करण्याचा निर्णय घेतला
सर्वसमावेशक मुक्त व्यापार करारामुळे असंख्य रोजगार निर्माण होतील आणि दोन्ही राष्ट्रांमधील राहणीमान सुधारेल
मुक्त व्यापार करारामुळे भारताचा सर्वात मोठा व्यापार भागीदार असलेल्या आखाती सहकार्य परिषदेच्या सहकार्याने भारतात लक्षणीय व्यापार वृद्धी होईल आणि त्यात वैविध्य येईल
केंद्रीय वाणिज्य आणि उद्योग, ग्राहक व्यवहार आणि अन्न आणि सार्वजनिक वितरण आणि वस्त्रोद्योग मंत्री, पीयूष गोयल आणि आखाती सहकार्य परिषदेचे  सरचिटणीस डॉ. नायफ फलाह एम. अल-हजरफ, यांनी भारत-आखाती सहकार्य परिषदेअंतर्गत मुक्त व्यापार करार वाटाघाटी पुढे नेण्याच्या निर्णयाची घोषणा करण्यासाठी आज नवी दिल्ली येथे संयुक्त पत्रकार परिषद घेतली.
भारत, आणि इतर जीसीसी  यांच्या द्विपक्षीय आर्थिक सहकार्याच्या परिक्षेत्रात येणाऱ्या परस्पर हिताच्या सर्व बाबींवर दूरदर्शी आणि फलश्रुती मिळण्याच्या दिशेने विचारविमर्श करून, द्विपक्षीय गुंतवणुकीत लक्षणीय प्रगती झाली.
मुक्त व्यापार कराराच्या वाटाघाटी पुन्हा सुरू करण्याच्या उद्देशाने आवश्यक कायदेशीर आणि तांत्रिक बाबी पूर्ण करण्यासाठी दोन्ही बाजूंनी सहमती दर्शवली. हा मुक्त व्यापार करार आधुनिक आणि सर्वसमावेशक करार असून त्यात वस्तू आणि सेवा क्षेत्राचा समावेश उल्लेखनीय आहे. मुक्त व्यापार करारामुळे भारत आणि आखाती सहकार्य परिषद देश यांच्यात नवीन रोजगार निर्मिती होईल, राहणीमान उंचावेल आणि सामाजिक तसेच आर्थिक संधींना उजाळा मिळेल, यावर दोन्ही राष्ट्रांनी भर दिला. भारत आणि आखाती सहकार्य परिषद देश यांच्यात पूरक व्यवसाय आणि आर्थिक परिसंस्थेमुळे अस्तित्वात असलेली प्रचंड क्षमता पाहता दोन्ही बाजूंनी ट्रेड बास्केटमध्ये लक्षणीयरीत्या विस्तार आणि विविधता आणण्यास सहमती दर्शविली.
येथे हे लक्षात घेतले पाहिजे की जीसीसी हा सध्या भारताचा सर्वात मोठा व्यापारी भागीदार गट असून आर्थिक वर्ष 2021-22 मध्ये दोघांमधील द्विपक्षीय व्यापार 154 अब्ज अमेरिकी डॉलर्सपेक्षा जास्त होता, यात अंदाजे 44 अब्ज अमेरिकी डॉलर्स इतकी निर्यात आणि सुमारे 110 अब्ज अमेरिकी डॉलर्स इतकी आयात यांचा समावेश आहे. . आर्थिक वर्ष 2021-22 मध्ये भारत आणि आखाती सहकार्य परिषद देश यांच्यात सेवाक्षेत्रातील द्विपक्षीय व्यापाराचे मूल्य सुमारे 14 अब्ज अमेरिकी डॉलर्स इतके होते, ज्यामध्ये 5.5 अब्ज अमेरिकी डॉलर्स इतकी निर्यात आणि 8.3 अब्ज अमेरिकी डॉलर्सइतकी आयात यांचा समावेश आहे.
भारताच्या एकूण तेल आयातीपैकी 35% आणि एकूण गॅस निर्यातीपैकी 70% वाटा जीसीसी देशांचा आहे. आर्थिक वर्ष 2021-22 मध्ये जीसीसी देशांमधून भारताने केलेली कच्च्या तेलाची एकूण आयात सुमारे 48 अब्ज अमेरिकी डॉलर्स इतकी होती. तर 2021-22 मध्ये मध्ये एलएनजी आणि एलपीजीची आयात सुमारे 21 अब्ज अमेरिकी डॉलर होती. भारतातील जीसीसी देशांची गुंतवणूक सध्या 18 अब्ज अमेरिकी डॉलर्स पेक्षा जास्त आहे.
पंतप्रधान कार्यालय
यूएसआयबीसी मंडळाच्या सदस्यांनी घेतली पंतप्रधानांची भेट
(नवी दिल्ली, 7 सप्टेंबर 2018
युनायटेड स्टेट इंडिया बिझनेस काऊंसिल-यूएसआयबीसी मंडळाच्या सदस्यांनी आज पंतप्रधान नरेंद्र मोदी यांची भेट घेतली.
मुंबईत या आठवड्यात झालेल्या इंडिया आयडिया फोरमच्या फलिताबाबत त्यांनी पंतप्रधानांना माहिती दिली. द्विपक्षीय व्यापार 500 अब्ज डॉलरवर नेण्याचे उद्दिष्ट साध्य करण्यासाठी आराखडा आखण्याचा तसेच भारतातील सीएसआर संबंधित कामांचा विस्तार करण्याचा मानस, उद्योग क्षेत्रातील धुरिणांनी बोलून दाखविला.
या सदस्यांशी संवाद साधताना, केंद्र सरकारने हाती घेतलेल्या विविध सुधारणांची माहिती पंतप्रधानांनी त्यांना दिली. भारतात असलेल्या गुंतवणूक संधींबाबत त्यांनी माहिती दिली. तसेच भारतात अमेरिकन गुंतवणूक समुदायाने गुंतवणूक वाढवावी यासाठी प्रोत्साहन दिले. भारत आणि अमेरिका यांच्यातील समान मूल्यांचा उल्लेख करत दोन्ही देशातील नागरिकांमधील संवाद आणि देवाणघेवाण वाढावी, अशी अपेक्षाही त्यांनी व्यक्त केली.
B.Gokhale/M.Pange/P.Kor
वाणिज्य आणि उदयोग मंत्रालय
सर्व सरकारी योजनांमध्ये कौशल्य विकासावर भर देण्याचे पियुष गोयल यांचे आवाहन
“सबका प्रयासः कलेक्टिव पार्टनरशिप” वरील वेबिनारमध्ये पियुष गोयल यांचा सहभाग
सर्व सरकारी योजनांमध्ये कौशल्य विकास हा गाभा असेल असे केंद्रीय वाणिज्य आणि उद्योग, ग्राहक व्यवहार आणि अन्न आणि सार्वजनिक वितरण आणि वस्रोद्योगमंत्री पियुष गोयल यांनी सांगितले आहे. सरकारकडून अनेक औद्योगिक, वस्रोद्योग आणि ऑटोमोबाईल पार्कमध्ये अधिकाधिक संसाधनांचा पुरवठा केला जात असून अशा प्रकारच्या प्रत्येक पार्कमध्ये संबंधित कौशल्य विकास संस्थेचा समावेश असला पाहिजे, असे गोयल म्हणाले. ते आज सबका प्रयासः कलेक्टिव पार्टनरशिप या वेबिनारमध्ये बोलत होते. देशभरात अंमलबजावणी करण्यात येत असलेल्या नव्या शैक्षणिक धोरणात देखील कौशल्य विकासावर भर देण्यात आला आहे याकडे त्यांनी लक्ष वेधले. यामध्ये दुहेरी पदवी कार्यक्रम, परदेशी विद्यापीठाशी संलग्नता, विद्यार्थी देवाणघेवाण कार्यक्रम आणि शिक्षणाव्यतिरिक्त स्वतंत्र कलांना प्रोत्साहन यांचा समावेश आहे.
जानेवारी 2015 पासून अतिशय सखोल विचारमंथनातून आणि 700 जिल्ह्यामधील 2.5 लाख पंचायती आणि प्रस्तावांमधील सुमारे दोन लाखांपेक्षा जास्त सूचनांचा विचार करून हा कार्यक्रम तयार करण्यात आला. एनईपीला कोणीही विरोध केलेला नसून हा सबका प्रयास चा परिणाम आहे, असे ते म्हणाले.
उच्च शिक्षणाचा दर्जा उंचावण्यासाठी देखील सरकार प्रयत्नशील आहे आणि इतर देशांशी व्यापारविषयक वाटाघाटी करताना परदेशी विद्यापीठांशी देखील संलग्न होण्यासाठी सरकार प्रयत्न करत असल्याची माहिती त्यांनी दिली.
मुक्त व्यापार करार आणि सर्वसमावेशक आर्थिक भागीदारी करार याविषयीच्या वाटाघाटी युके, ऑस्ट्रेलिया किंवा कॅनडा यांसारख्या देशांसोबत सुरू आहेत. आम्ही या सहकार्यामध्ये एनईपी हा मुख्य आधार मानून आणि फी कमी करण्याचे लक्ष्य ठेवून शिक्षण हे प्रमुख क्षेत्र म्हणून समाविष्ट करण्यासाठी आणि विद्यापीठांदरम्यान सहकार्य प्रस्थापित करण्यासाठी प्रयत्न करत असल्याचे गोयल यांनी सांगितले.
पंतप्रधान कार्यालय
पंतप्रधान नरेंद्र मोदी आणि मालदीवचे राष्ट्राध्यक्ष इब्राहीम मोहमद सोलीह यांच्यात दूरध्वनीद्वारे संवाद
पंतप्रधान नरेंद्र मोदी आणि मालदीवचे राष्ट्राध्यक्ष इब्राहीम मोहमद सोलीह यांच्यात आज दूरध्वनीद्वारे संवाद झाला.
कोविड महामारी विरोधातल्या लढ्यात भारताचे सहकार्य आणि सहाय्याबद्दल राष्ट्राध्यक्ष सोलीह यांनी पंतप्रधान नरेंद्र मोदी यांचे आभार मानले.
मालदीवमध्ये भारताच्या सहकार्याने सुरु असलेल्या विकास प्रकल्पांच्या प्रगतीचा आढावा दोन्ही नेत्यांनी घेतला आणि कोविड महामारीच्या काळातही अंमलबजावणी वेगाने होत असल्याबद्दल समाधान व्यक्त केले.
‘शेजारी सर्वप्रथम’ या धोरणाचा आणि सिक्युरिटी अँड ग्रोथ फॉर ऑल इन द रिजन म्हणजेच ‘सागर’ या सागरी दृष्टिकोनाचा मालदीव हा महत्वाचा स्तंभ असल्याचे पंतप्रधान म्हणाले.
संयुक्त राष्ट्रांच्या आम सभेच्या अध्यक्षपदी परराष्ट्र व्यवहार मंत्री अब्दुला शाहीद यांच्या निवडीबद्दल त्यांच्यासाठीच्या शुभेच्छा पंतप्रधानांनी व्यक्त केल्या.
द्विपक्षीय संबंधांचा आढावा आणि दोन्ही देशातल्या सध्याच्या सहकार्याला गती आणि मार्गदर्शन, उभय नेत्यांमधल्या या संवादामुळे लाभले.
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 197.11 cr vaccine doses have been administered so far under Nationwide Vaccination Drive
- India's Active caseload currently stands at 94,420
- Active cases stand at 0.22%
- Recovery Rate currently at 98.57%
- 15,208 recoveries in the last 24 hours increases Total Recoveries to 4,27,87,606
- 17,073 new cases recorded in the last 24 hours
- Daily positivity rate 
- Weekly Positivity Rate 
- 86.10 cr Total Tests conducted so far; 3,03,604 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 27 जून 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजता आलेल्या तात्पुरत्या अहवालानुसार, भारतातील कोविड प्रतिबंधक लसीकरण व्याप्तीने 197.11 कोटीहून अधिक मात्रांचा टप्पा पार केला. 2,55,80,569 सत्रांच्या माध्यमातून हे साध्य करण्यात आले. 12 ते 14 वयोगटातील किशोरांसाठी कोविड-19 प्रतिबंधक लसीकरण 16 मार्च 2022 रोजी सुरू करण्यात आले. आतापर्यंत, 3.63 कोटीहून अधिक  किशोरवयीन मुलांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, 18-59 वयोगटातील नागरिकांना कोविड—19 प्रतिबंधक खबरदारीच्या मात्रेचे लसीकरण 10 एप्रिल 2022 रोजी सुरू झाले.
भारतातील उपचाराधीन रूग्णांची संख्या सध्या 94,420 इतकी आहे. हे प्रमाण देशात आढळलेल्या एकूण कोरोना रूग्णांपैकी 0.22% टक्के आहे.
परिणामी, भारतात कोरोनामुक्तीचा दर 98.58 टक्के इतका आहे. गेल्या 24 तासात, 15,208 रूग्ण कोरोनातून बरे झाले असून आतापर्यंत कोरोनामुक्त झालेल्या रूग्णांची एकूण संख्या  आता 4,27,87,606. इतकी आहे.
गेल्या 24 तासात, 17,073 नवीन रूग्णांची नोंद झाली आहे.
गेल्या 24 तासात, 3,03,604 कोविड-19 चाचण्या करण्यात आल्या आहेत. भारतात आतापर्यंत एकूण 86.10 कोटी चाचण्या करण्यात आल्या आहेत. साप्ताहिक पॉझिटिव्हीटी दर सध्याच्या घडीला 3.39 टक्के इतका असून दैनंदिन पॉझिटिव्हीटी दर 5.62 टक्के असल्याची नोंद झाली आहे.
इतर अपडेट्स :
- कोविड प्रतिबंधक लसीच्या न वापरलेल्या 12 कोटीहून अधिक मात्रा राज्ये आणि केंद्रशासित प्रदेशांकडे लसीकरणासाठी उपलब्ध आहेत.
महत्त्वाचे ट्विट्सN.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 65
माहिती आणि प्रसारण मंत्रालय
केंद्रीय माहिती आणि प्रसारण सचिवांनी विशेष अभियान 2.0 अंतर्गत नवी दिल्लीतील आकाशवाणी भवनातील स्वच्छता मोहिमेचा आढावा घेतला
नवी दिल्ली, 28 ऑक्टोबर 2022
केंद्रीय माहिती आणि प्रसारण सचिव अपूर्व चंद्र यांनी आज म्हणजेच 27 ऑक्टोबर 2022 रोजी दिल्लीतील, संसद भवन मार्गावरील आकाशवाणी भवन संकुलात विशेष अभियान 2.0 अंतर्गत, सुरु असलेल्या स्वच्छता मोहिमेचा आढावा घेतला. प्रसार भारतीचे मुख्य कार्यकारी अधिकारी, मयंक अग्रवाल, एएस आणि एफ ए चे जयंत सिन्हा, वरिष्ठ आर्थिक सल्लागार, आर. के. जेना, आणि आकाशवाणीतील इतर वरिष्ठ अधिकारी यावेळी उपस्थित होते.
हा आढावा घेतांना, अपूर्व चंद्र यांनी, आकाशवाणीच्या विविध मजल्यांना भेट दिली. तसेच, जिथे जुना, कालबाह्य कचरा साठला आहे, ई-कचऱ्याची विल्हेवाट लावण्याची प्रक्रिया सुरु आहे, अशा सगळ्या ठिकाणांना भेट दिली. तसेच, आकाशवाणी भवनाच्या विविध अंतर्गत ठिकाणी असलेले कचऱ्याचे ढीग, मलबा आणि इमारतीचे नूतनीकरण करतांना टाकून दिलेल्या वस्तूंचे ढीग यांचीही त्यांनी पाहणी केली. डाक भवन प्रमाणेच , ह्या सगळ्या भागाचे नूतनीकरण करावे आणि तिथे फूड कोर्ट तयार करावे, अशी सूचना सचिवांनी यावेळी केली.
आकाशवाणीचे उपमहासंचालक जितेंद्र अरोरा यांनी स्वच्छता अभियान- 2.0  अंतर्गत, आकाशवाणीच्या आजवरच्या उपलब्धीचे चित्रमय सादरीकरण केले. आणि आकाशवाणीच्या विविध केंद्रांचे यश आणि साध्य केलेली उद्दिष्टे यांची माहिती त्यांनी दिली. कचरा आणि ई-कचऱ्याचा लिलाव, जुनी वाहने मोडीत काढणे, प्रत्यक्ष फायली निकालात काढणे, इत्यादी कामांची माहिती दिली.
आकाशवाणीच्या विविध केंद्रांच्या काही विशेष उपलब्धी खालीलप्रमाणे :
- सुमारे, 30000 किलो जुने फर्निचर, धातूची अडगळ, ई-कचरा, जुने/टाकावू एएम ट्रान्समीटर्स आणि स्टुडिओ उपकरणे इत्यादी निवडून त्याची विल्हेवाट लावण्याचे काम प्रगतीपथावर आहे.
- ई-कचरा आणि जुन्या फर्निचर आणि भंगाराच्या लिलावाद्वारे 2.5 कोटींहून अधिक महसूल जमा झाला.
- या स्वच्छता मोहिमेमुळे सुमारे 10000 चौरस फूट अंतर्गत जागा मोकळी होण्याची शक्यता आहे.
- आकाशवाणीच्या विविध परिसरात उभ्या असलेल्या 100 जुन्या खराब वाहनांची ओळख पटविण्यात आली असून त्यांची विल्हेवाट किंवा लिलाव प्रक्रिया सुरू आहे
- 50000 हून अधिक फाइल्सचे अवलोकन करण्यात आले असून निरुपयोगी फाईल्स बाहेर काढण्याची कार्यवाही सुरू आहे.
- आकाशवाणी परिसरात वृक्षारोपणाची कामे सुरु आहेत.
- ट्रान्समिटिंग साइट्सच्या एरियल फील्डमधील जंगली वेली कापण्याचे काम प्रगतीपथावर आहे
- सीपीजीआरएएम पोर्टलवर सार्वजनिक तक्रारिंचे जलद गतीने निवारण करण्याची प्रक्रिया वेगाने सुरु आहे.
- स्वच्छता दिवस : आठवड्यातील एक दिवस विशेष साप्ताहिक स्वच्छतेसाठी निश्चित करण्यात आला आहे.
- आंतर-कार्यालय स्वच्छता तपासणी नियमित अंतराने करण्याची पद्धत अवलंबली जात आहे
- स्टेशन/कार्यालयांचे ऊर्जा लेखापरीक्षण चालू आहे.
माहिती आणि तंत्रज्ञान सचिवांनी, स्वच्छता मोहिमेच्या आजवरच्या प्रगतीविषयी आनंद व्यक्त केला तसेच, विशेष स्वच्छता अभियान 2.0 अंतर्गत साध्य विशेष उपलब्धीचे कौतुक करत, उर्वरित काम लवकरात लवकर पूर्ण करण्याची सूचना केली.
S.Kane/R.Aghor/ P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 110
भारतीय निवडणूक आयोग
बिहारमध्ये मुक्त, निष्पक्ष, सर्वसमावेशक आणि सुरक्षित निवडणुका आयोजित करण्याला प्राधान्यः मुख्य निवडणूक आयोग
आयोगाने बिहारमधील विधानसभा निवडणुकीसाठी कोरोनाच्या पार्श्वभूमीवर निवडणूक निरीक्षकांची आभासी आणि प्रत्यक्ष बैठक आयोजित केली
केंद्रीय निवडणूक आयोगाने आगामी बिहार विधानसभेच्या निवडणुकांसाठी तसेच विविध राज्यांमधील पोटनिवडणुकांसाठी तैनात केल्या जाणाऱ्या निरीक्षकांसाठी एक बैठक आयोजित केली, ज्याचे वेळापत्रक 25 सप्टेंबर, 2020 रोजी आणि त्यानंतर जाहीर करण्यात आले होते. आभासी आणि प्रत्यक्ष भेटीचा अनोखा मेळ असलेल्या या बैठकीत देशभरातील 119 ठिकाणांहून 700 हून अधिक जनरल, पोलिस आणि व्यय निरीक्षक आभासी माध्यमातून तर दिल्लीत तैनात असलेले सुमारे 40 निरीक्षक प्रत्यक्षरित्या सहभागी झाले होते.
निरीक्षकांशी बोलताना मुख्य निवडणूक आयुक्त सुनील अरोरा यांनी कोविड-19 चा जगभरातील निवडणुकांच्या वेळापत्रकांवर होणारा परिणाम आणि बिहारमध्ये निवडणुका आयोजित करण्याचा निर्णय घेण्यापूर्वी केंद्रीय निवडणूक आयोगाने केलेल्या सविस्तर चर्चा आणि मुल्यांकनांबाबत दृष्टीकोन सांगितला. या निवडणुकांच्या आयोजनाबाबत अधिक सजग राहण्याची गरज त्यांनी अधोरेखित केली कारण ही निवडणुक जगभरात महामारीच्या काळात होणारी जगातील सर्वात मोठी निवडणूक असल्यामुळे संपूर्ण जगाचे याकडे लक्ष असेल. मुक्त, निष्पक्ष, पारदर्शक, नैतिक आणि कोविड सुरक्षित निवडणुका आयोजित करण्याच्या निवडणूक आयोगाच्या कटिबध्दतेचा त्यांनी पुनरुच्चार केला. ते म्हणाले की लोकशाहीची ताकद तिचा प्राथमिक भागधारक म्हणजेच - मतदारांमध्ये निहित असते.
निवडणुकीच्या दिवशी मतदान केंद्रावर येऊन मुक्तपणे आणि सुरक्षितपणे मतदान करण्याबाबत मतदारांमध्ये आत्मविश्वास निर्माण करण्यासाठी सर्वतोपरी प्रयत्न केले पाहिजेत. स्थानिक निवडणूक यंत्रणेबरोबर निरीक्षकानीं मित्र आणि मार्गदर्शकाची भूमिका पार पाडत त्यांना मार्गदर्शन करून समस्या सोडवण्यात मदत करावी असे आवाहन त्यांनी केले. यापूर्वीच्या निवडणुकांमध्ये काही विशेष व्यय निरीक्षकांनी दाखवलेली बांधिलकी आणि समर्पणाचे त्यांनी कौतुक केले. त्यांचे या क्षेत्रातील ज्ञान आणि निष्पक्षपणा यामुळे निवडणूक आयोगावरील विश्वास पुनर्स्थापित झाला आहे.
यावेळी बोलताना निवडणूक आयुक्त राजीव कुमार यांनी निरीक्षक म्हणून केंद्रीय निवडणूक आयोगाच्या वतीने त्यांना वैधानिक कर्तव्य बजावायचे आहे याकडे त्यांनी अधिकाऱ्यांचे लक्ष वेधले. ते म्हणाले की अधिका-यांनी नेहमीच हे लक्षात ठेवले पाहिजे की ते प्रत्यक्षात आयोगाचा वास्तविक चेहरा आहेत. त्यांनी या अधिकाऱ्यांना आठवण करुन दिली की बिहार निवडणुका जगासमोर दाखवल्या जाणे आवश्यक आहे कारण या निवडणुकांकडे सर्वांचे लक्ष लागले आहे. स्थानिक यंत्रणांना मार्गदर्शन आणि सल्ला देण्यात निरीक्षक महत्वाची भूमिका निभावतात असे ते म्हणाले.
कोविड सुरक्षित निवडणुकांच्या अतिरिक्त आयामांवर आणि आयोगाने या विषयावर जारी केलेल्या व्यापक मार्गदर्शक सूचनांवर तसेच या मार्गदर्शक सूचनांचे काटेकोरपणे पालन सुनिश्चित करण्यात निरीक्षकांनी पार पाडायची भूमिका यावर प्रत्येक सत्रात भर देण्यात आला.
M.Chopade/S.Kane/P.Kor
आर्थिक व्यवहार विषयक मंत्रिमंडळ समिती
पायाभूत गुंतवणूक न्यासाच्या माध्यमातून पॉवर ग्रिड कॉर्पोरेशन ऑफ इंडियाच्या सहाय्यक कंपन्यांच्या मालमत्तेद्वारे उत्पन्नाला मंत्रिमंडळाकडून मान्यता
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या आर्थिक व्यवहारविषयक समितीने पुढील निर्णयाला मान्यता दिली.
1. ‘इनव्हीआयटी’ म्हणजेच पायाभूत गुंतवणूक न्यासाच्या माध्यमातून सध्याच्या एसपीव्ही म्हणजेच विशेष उद्दिष्ट वाहनासाठी निश्चित केलेल्या टेरिफच्या आधारे स्पर्धात्मक बोलीसाठी  मालमत्तांमधून पॉवर ग्रिडला मोबदला घेता येईल.
2. पॉवर ग्रिड ‘इनव्हीआयटी’च्या माध्यमातून कमाई करण्यासाठी टीबीसीबी ज्या विशेष उद्दिष्ट वाहनासाठी मोबदला घेणार आहे, ती निर्माणाधीन आहेत किंवा भविष्यात कंपनीकडून अधिग्रहण केली जावू शकतात. हे भारत सरकारच्या निर्देशानुसार आणि निश्चित लक्ष्यानुसार करण्यात येईल.
3. वरील दोन्हीही निर्णय  आणि येणा-या पॉवर ग्रिडच्या एसपीव्हीमध्ये सीपीएसईनुसार बदल झाल्यास लागू ठरणार आहेत.
तपशील -
मंत्रिमंडळाच्या केंद्रीय अर्थविषयक समितीने या निर्णयाला मान्यता दिल्यामुळे ऊर्जा मंत्रालयाअंतर्गत सार्वजनिक क्षेत्रातल्या पॉवरग्रिड टीबीसीबी ट्रान्समिशन मालमत्तेमधून उत्पन्न घेण्याची सुविधा निर्माण होणार आहे. त्यामुळे या कमाईचा उपयोग ट्रान्समिशनचे नेटवर्क विस्तारण्यासाठी त्याचबरोबर इतर भांडवली गुंतवणूक करण्यासाठी होवू शकणार आहे. पहिल्या टप्प्यामध्ये  पॉवरग्रिड 5 टीबीसीबी मालमत्तेतून जवळपास 7164 कोटी रुपयांची कमाई करू शकणार आहे.
फायदे -
‘इनव्हीआयटी’च्या माध्यमामधून मालमत्तेतून कमाई करण्यासाठी पॉवरग्रिडच्या सध्याच्या मनुष्यबळाव्दारे व्यवस्थापन करण्याचा प्रस्ताव आहे त्यामुळे यासाठी कोणत्याही अतिरिक्त रोजगार निर्मितीची आवश्यकता असणार नाही. तथापि व्यापारी बँकिंग, विधी सल्लागार, विश्वस्त, आर्थिक आणि कर आकारणी यांच्यासाठी सल्लागार, मूल्यांकन, मुद्रण, जाहिरात आणि यासंबंधीची कामे यामधून रोजगाराच्या अतिरिक्त संधी आणि अतिरिक्त कामांची निर्मिती होवू शकणार आहे.
पाश्र्वभूमी -
2019-20 च्या अर्थसंकल्पामध्ये गुंतवणुकीला प्रोत्साहन देत विकास करण्याला प्राधान्य देण्यात आले आहे. पायाभूत सुविधांच्या गुंतवणुकीत वाढ करण्याचे धोरण निश्चित केले आहे. त्यानुसार देशातल्या सार्वजनिक ऊर्जा कंपन्यांनी व्यावसायिक निर्णय घेवून काम सुरू केले आहे.
शिक्षण मंत्रालय
दुर्बल आणि वंचित घटकातल्या मुलांच्या दर्जेदार शिक्षणासाठी सरकारच्या उपाययोजना
नवी दिल्ली, 2 डिसेंबर 2019
बालकांना मोफत आणि अनिवार्य शिक्षणाचा हक्क देणाऱ्या कायद्याअंतर्गत 6 ते 14 वयोगटातल्या प्रत्येक बालकाला मोफत आणि अनिवार्य शिक्षणाचा हक्क मिळाला आहे. शालेय शिक्षणासाठीच्या ‘समग्र शिक्षा’ या कार्यक्रमाची व्याप्ती शालेय पूर्व ते बारावीपर्यंत वाढवण्यात आली असून याअंतर्गत सर्वसमावेशक आणि दर्जेदार शिक्षणाची खातरजमा करण्यात येत आहे.
मोफत गणवेश, पुस्तके, व्यावसायिक शिक्षण यांचा यात समावेश आहे. नागरी वंचित गटातल्या मुलांकडेही लक्ष पुरवण्यात येत असून नियमित स्थलांतरणामुळे परिणाम होणारी मुले, शेतकरी, कामगारांची मुलं, दुर्गम भागातली मुले याकडेही लक्ष देण्यात येत आहे. शैक्षणिकदृष्ट्या मागास विभाग, नक्षलप्रभावित जिल्हे, आकांक्षी जिल्हे यांना प्राधान्य देण्यात येत असल्याची माहिती केंद्रीय मनुष्यबळ विकास मंत्री डॉ. रमेश पोखरियाल निशंक यांनी लोकसभेत लेखी उत्तरात दिली. ग्रामीण भागातल्या प्रतिभावान मुलांना वाव मिळावा यासाठी देशातल्या प्रत्येक जिल्ह्यात एक जेएनव्ही उघडण्याची तरतूद नवोदय विद्यालय योजनेअंतर्गत आहे.
B.Gokhale/N.Chitale/P.Kor
(Visitor Counter : 81
आरोग्य आणि कुटुंब कल्याण मंत्रालय
उच्च रक्तदाबाविरोधात एनएचएम अंतर्गत मोठ्या प्रमाणावर राबवलेल्या उपक्रमाबद्दल भारताला संयुक्त राष्ट्रांचा पुरस्कार
प्राथमिक आरोग्यनिगा प्रणालीमध्ये असामान्य कार्य केल्याबद्दल ‘भारतीय उच्च रक्तदाब नियंत्रण उपक्रमाचा’सन्मान
नवी दिल्ली, 21 सप्टेंबर 2022
उच्च रक्तदाबाविरोधात देशात सुरु असलेल्या प्रयत्नांची दखल संयुक्त राष्ट्रांनी घेण्यासारखी असामान्य कामगिरी भारताने केली असून “भारतीय उच्च रक्तदाब नियंत्रण उपक्रम ”, या राष्ट्रीय आरोग्य मोहिमेंतर्गत राबवण्यात येणाऱ्या उच्च रक्तदाबविषयक व्यापक मोहिमेला संयुक्त राष्ट्रांचा पुरस्कार प्राप्त झाला आहे. या उपक्रमाची प्रशंसा करताना केंद्रीय आरोग्य आणि कुटुंब कल्याण मंत्री मनसुख मांडविया यांनी ट्वीट केले आहे, “ आयएचसीआयने PM @NarendraModi यांच्या सर्वांसाठी आरोग्य आणि निरामय जीवन या मोहिमेला बळकटी दिली आहे.” आम्ही एका निरोगी आणि तंदुरुस्त भारताची उभारणी करण्यासाठी वचनबद्ध आहोत.
आरोग्य आणि कुटुंब कल्याण मंत्रालय, आयसीएमआर, राज्य सरकारे आणि जागतिक आरोग्य संघटनेची भारतातील शाखा यांचा हा संयुक्त उपक्रम असून या उपक्रमाला ‘ 2022 ‘यूएन इंटरएजन्सी टास्क फोर्स आणि डब्लूएचओ स्पेशल प्रोग्राम ऑन प्रायमरी हेल्थ केअर ऍवॉर्ड’ हा पुरस्कार मिळाला आहे. अमेरिकेत न्यूयॉर्क येथे संयुक्त राष्ट्रांच्या आमसभेच्या पार्श्वभूमीवर एका कार्यक्रमात आज हा पुरस्कार प्रदान करण्यात आला.
 बिगर संसर्गजन्य आजारांना प्रतिबंध व नियंत्रण आणि  लोकाभिमुख प्राथमिक काळजीविषयक सेवांचा पुरवठा या क्षेत्रात भारताची असामान्य वचनबद्धता आणि कृती यांना या पुरस्काराने मान्यता दिली आहे.
सध्या अस्तित्वात असलेल्या आरोग्यनिगा पुरवठा प्रणालीचा सुयोग्य वापर करण्यात आणि तिला बळकटी देण्यात, राष्ट्रीय आरोग्य मोहिमेंतर्गत उच्च रक्तदाब नियंत्रण कार्यक्रम राबवण्यात आणि लोकसंख्या आधारित तपासणी आणि आरोग्य निगा यांमधील दुव्यांमध्ये सुधारणा करण्यात आयएचसीआयला यश मिळाले आहे. 2017 मध्ये हा उपक्रम सुरू करण्यात आला होता आणि टप्प्याटप्प्याने त्याचा विस्तार करत 23 राज्यांमधील 130 जिल्ह्यांमध्ये तो राबवला जात आहे. उच्च रक्तदाबाची समस्या असलेले 34 लाखांपेक्षा जास्त लोक आयुष्मान भारत आरोग्य निरामयता केंद्रांसह सरकारी आरोग्य सुविधांमध्ये उपचार घेत आहेत. आयएचसीआय अंतर्गत उपचार घेतलेल्या निम्म्यापेक्षा जास्त रुग्णांचा रक्तदाब नियंत्रणात आला आहे.
S.Kulkarni /S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 151
संरक्षण मंत्रालय
माजी सैनिक दिन साजरा : 14 जानेवारी 2021
पुणे, 4 जानेवारी 2021
सैन्य दलातील माजी सैनिकांनी बजावलेला सेवेचा आदर आणि सन्मान करण्यासाठी दरवर्षी 14 जानेवारी हा दिवस माजी सैनिक दिन म्हणून साजरा केला जातो. याच दिवशी स्वतंत्र भारताच्या सैन्य दलातील प्रथम कमांडर-इन-चीफ  ओबीई, फील्ड मार्शल केएम करिअप्पा सेवानिवृत्त झाले होते. फील्ड मार्शल करिअप्पा यांनी आपल्या कारकीर्दीत इराक, सिरिया, इराण आणि बर्मामध्ये अनेकवेळा कीर्ती आणि यश संपादन केले होते. फील्ड मार्शल करियप्पा 15 जानेवारी 1949 ते 14 जानेवारी 1953 पर्यंत लष्करप्रमुख होते. त्यांच्या उत्कृष्ट कारकीर्दीसाठी आणि राष्ट्रासाठी दिलेल्या योगदानाबद्दल त्यांना 1986 मध्ये फील्ड मार्शलचा दर्जा देण्यात आला. ते निवृत्तीनंतरही त्यांनी सीमेवरील सैनिकांचे मनोबल वाढविण्यासाठी आणि त्यांना प्रोत्साहन देण्यासाठी अनेकदा या सैन्यदलांना भेटी दिल्या. वयाच्या 94 व्या वर्ष 15 मे 1993 रोजी त्यांनी अखेरचा श्वास घेतला शेवटच्या क्षणापर्यंत ते सक्रिय होते.
पहिला सशस्त्र दल माजी सैनिक दिन 14 जानेवारी 2017 रोजी आयोजित करण्यात आला होता. माजी सैनिक आणि सेवेत असणाऱ्या कर्मचार्यांमधील संबंध अधिक दृढ करणे हे या दिनाचे उद्दीष्ट आहे. या मंचाच्या माध्यमातून माजी सैनिकांचे निवृत्तीवेतन आणि हित तसेच त्यांच्या कुटुंबियांशी संबधित समस्यांचे समाधान शोधण्याचा प्रयत्न देखील केला जातो.
माजी सैनिक दिनानिमित्त लेफ्टनंट जनरल सी.पी. मोहंती, जीओसी-इन-सी, दक्षिण कमांड आणि लेफ्टनंट जनरल बी टी पंडित, वीर चक्र  यांनी देशसेवेत आपल्या प्राणांची आहुती देणाऱ्या सैनिकांना, पुण्यातील राष्ट्रीय युद्ध स्मारका येथे पुष्पचक्र अर्पण करून आदरांजली वाहिली.
माजी सैनिक हे आपल्या सर्वांचा अभिमान तसेच सेवेत असणाऱ्या सैनिकांसाठी ते प्रेरणास्थानआहेत असे उद्गार आर्मी कमांडर ले. जनरल मोहंती यांनी काढले. सैन्य त्यांच्या कल्याणासाठी कटिबद्ध असून त्यांच्या समस्या प्राधान्याने सोडवत असल्याचे त्यांनी आवर्जून सांगितले. आर्मी कमांडर यांनी यावेळी देशाच्या विविध युद्धात या माजी सैनिकांनी दिलेल्या योगदानाची आठवण करून दिली. ते म्हणाले की, शूर, पराक्रमी आणि दृढनिश्चयी माजी सैनिक हे नेहमीच सशस्त्र सैन्याच्या सध्या सेवेत असणाऱ्या आणि भावी पिढ्यांना प्रेरणा देत आहेत.
सशस्त्र सेना, माजी सैनिक ज्येष्ठ दिनानिमित्त आमच्या या सर्व माजी सैनिकांच्या नि:स्वार्थ समर्पण वृत्ती आणि देशसेवेसाठी त्यांनी केलेल्या बलिदानाचा सन्मान करते असे ते म्हणाले.M.Iyegar/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 360